title: 2007/821/ЕО: Решение на Съвета от 8 ноември 2007 година относно сключването на Споразумение между Европейската общност и Република Албания за улесняване на издаването на визи

text:
               19.12.2007

               BG

               Официален вестник на Европейския съюз

               L 334/84

         РЕШЕНИЕ НА СЪВЕТА
   от 8 ноември 2007 година
   относно сключването на Споразумение между Европейската общност и Република Албания за улесняване на издаването на визи
   (2007/821/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 62, параграф 2, буква б), i) и ii), във връзка с член 300, параграф 2, първа алинея, първо изречение и член 300, параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Комисията договори от името на Европейската общност споразумение с Република Албания за улесняване на издаването на визи.

               (2)

               Споразумението бе подписано от името на Европейската общност на 18 септември 2007 г. при условие възможното му сключване на по-късна дата, в съответствие с Решение на Съвета, прието на 18 септември 2007 г.

               (3)

               Споразумението следва да бъде одобрено.

               (4)

               Със споразумението се създава Съвместен комитет за управление на споразумението, който може да приема свой процедурен правилник. В този случай е уместно да се предвиди опростена процедура за определяне на позицията на Общността.

               (5)

               В съответствие с Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския Съюз и Договора за създаване на Европейската общност, Обединеното кралство и Ирландия не участват в приемането на това решение, не са обвързани от него и не го прилагат.

               (6)

               В съответствие с Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в приемането на настоящото решение, не е обвързана от него и не го прилага,

         РЕШИ:
   Член 1
   Споразумението между Европейската общност и Република Албания за улесняване на издаването на визи се одобрява с настоящото от името на Общността.
   Текстът на споразумението е приложен към настоящото решение.
   Член 2
   Председателят на Съвета връчва уведомлението съгласно член 14, параграф 1 от споразумението (2).
   Член 3
   Комисията, подпомагана от експерти от държавите-членки, представлява Общността в Съвместния комитет от експерти, създаден с член 12 от споразумението.
   Член 4
   Позицията на Общността в рамките на Съвместния комитет от експерти с оглед приемането на негов процедурен правилник съгласно член 12, параграф 4 от споразумението се взема от Комисията след консултация със специален комитет, определен от Съвета.
   Член 5
   Настоящото решение се публикува в Официален вестник на Европейския съюз.

      Съставено в Брюксел на 8 ноември 2007 година.

            За Съвета

            Председател

         R. PEREIRA

      (1)  Становище от 24 октомври 2007 г. (все още непубликувано в Официален вестник).

      (2)  Датата на влизане в сила на споразумението ще бъде публикувана в Официален вестник на Европейския съюз от генералния секретариат на Съвета.
   СПОРАЗУМЕНИЕ
   между Европейската общност и Република Албания за улесняване на издаването на визи
   EВРОПЕЙСКАТА ОБЩНОСТ,
   наричана по-долу „Общността“,
   и
   РЕПУБЛИКА АЛБАНИЯ,
   наричани по-долу „страните“,
   като взеха предвид Споразумението за стабилизиране и асоцииране (ССА) между Европейската общност и Република Албания, което бе подписано на 12 юни 2006 г. и което в момента управлява отношенията с Република Албания;
   като потвърждават намерението за тясно сътрудничество в рамките на съществуващите структури на ССА за либерализация на визовия режим между Република Албания и Европейския съюз в съответствие със заключенията на срещата на върха Европейски съюз — Западни Балкани, състояла се в Солун на 21 юни 2003 г.;
   в желанието си, като първа конкретна стъпка към безвизов режим на пътуване, да улеснят контактите между народите като важно условие за стабилно развитие на икономическите, хуманитарните, културните, научните и други връзки чрез улесняване на издаването на визи за граждани на Република Албания;
   като имат предвид, че от 4 август 2000 г. гражданите на ЕС са освободени от изискването за визи, когато пътуват до Република Албания за период от време, ненадвишаващ 90 дни в рамките на период от 180 дни, или за транзитно преминаване през територията на Република Албания;
   като приемат, че ако Република Албания въведе отново изискването за визи за гражданите на ЕС, същите улеснения, предоставени съгласно настоящото споразумение на гражданите на Република Албания, ще се прилагат автоматично, на базата на реципрочност, за гражданите на ЕС;
   като приемат, че улесненията за издаване на визи не следва да водят до незаконна миграция и като отделят специално внимание на сигурността и на реадмисията;
   като взеха предвид влизането в сила на Споразумението между Европейската общност и Република Албания за реадмисия на лица, пребиваващи без разрешение;
   като взеха предвид Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия;
   като взеха предвид Протокола относно позицията на Дания, приложен към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Кралство Дания,
   СЕ СПОРАЗУМЯХА ЗА СЛЕДНОТО:
   Член 1
   Цел и приложно поле
   1.   Целта на настоящото споразумение е да улесни издаването на визи на гражданите на Република Албания за планиран престой за срок от не повече от 90 дни в рамките на период от 180 дни.
   2.   Ако Република Албания въведе отново изискването за визи за гражданите на ЕС или за определени категории граждани на ЕС, същите улеснения, предоставени съгласно това споразумение на гражданите на Република Албания, ще се прилагат автоматично, на базата на реципрочност, за съответните граждани на ЕС.
   Член 2
   Обща клауза
   1.   Визовите облекчения, предвидени в настоящото споразумение, се прилагат за гражданите на Република Албания само дотолкова, доколкото те не са освободени от изискването за визи от законовите и подзаконовите разпоредби на Общността или държавите-членки, настоящото споразумение или други международни споразумения.
   2.   Националното право на Република Албания или на държавите-членки, или правото на Общността, се прилага по отношение на въпроси, които не са обхванати от разпоредбите на настоящото споразумение, като отказ за издаване на виза, признаване на пътнически документи, доказателство за достатъчни средства за издръжка, отказ за влизане в страната и мерки за експулсиране.
   Член 3
   Определения
   За целите на настоящото споразумение:

               а)

               „държава-членка“ означава всяка държава-членка на Европейския съюз, с изключение на Кралство Дания, Република Ирландия и Обединеното кралство;

               б)

               „гражданин на Европейския съюз“ означава гражданин на държава-членка съгласно посоченото в буква a);

               в)

               „гражданин на Република Албания“: означава лице, което притежава албанско гражданство;

               г)

               „виза“ означава разрешително, издадено от държава-членка, или решение, взето от такава държава, което е необходимо с оглед на:

                           —

                           влизане за планиран престой в държава-членка или в няколко държави-членки за срок от не повече от 90 дни общо,

                           —

                           влизане с цел транзитно преминаване през територията на тази държава-членка или на няколко държави-членки;

               д)

               „законно пребиваващо лице“ означава гражданин на Република Албания, на когото е разрешено или който има право да остане за повече от 90 дни на територията на държава-членка въз основа на законодателството на Общността или на националното законодателство.

         Член 4
   Писмени доказателства относно целта на пътуването
   1.   За следните категории граждани на Република Албания са достатъчни следните документи за обосноваване на целта на пътуване до другата страна:

               а)

               за членове на официални делегации, които в резултат на официална покана, отправена до Република Албания, участват в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:

                           —

                           писмо, издадено от орган на Република Албания, потвърждаващо, че кандидатът е член на албанска делегация, която пътува до територията на държавите-членки, за да участва в гореспоменатите мероприятия, придружено от копие на официалната покана;

               б)

               за бизнесмени и представители на бизнес организации:

                           —

                           писмено искане от домакин — юридическо лице или дружество, организация, или офис или филиал на такова юридическо лице или дружество, държавни или местни власти на държавата-членка или организационни комитети на търговско-промишлени изложения, конференции и симпозиуми, провеждани на териториите на държавите-членки, заверено от Търговската палата на Република Албания;

               в)

               за журналисти:

                           —

                           удостоверение или друг документ, издаден от професионална организация, доказващ, че въпросното лице е квалифициран журналист, и документ, издаден от неговия/нейния работодател, в който се посочва, че целта на пътуването е осъществяване на журналистическа дейност;

               г)

               за лица, участващи в научни, културни и артистични дейности, включително университетски програми и други програми за обмен:

                           —

                           писмено искане от организацията домакин за участие в тези дейности;

               д)

               за представители на организации на гражданското общество, когато предприемат пътуване с цел образователна подготовка, семинари, конференции, включително в рамките на програми за обмен:

                           —

                           писмено искане, издадено от организацията домакин, потвърждение, че лицето представлява организация на гражданското общество и удостоверение за учредяване на такава организация от съответния регистър, издадено от държавен орган в съответствие с националното законодателство;

               е)

               ученици, студенти, докторанти и специализанти и придружаващи ги преподаватели, които предприемат пътувания с цел обучение или образование, включително в рамките на програми за обмен, както и други училищни дейности:

                           —

                           писмено искане или удостоверение за записване от приемащия университет, академия, институт, колеж или училище, или студентска карта или удостоверение за курсовете, които лицето ще посещава;

               ж)

               за участници в международни спортни мероприятия и лицата, които ги придружават служебно:

                           —

                           писмено искане от организацията домакин: компетентни органи, национални спортни федерации и национални олимпийски комитети на държавите-членки;

               з)

               за участници в официални програми за обмен, организирани от побратимени градове:

                           —

                           писмено искане от административния ръководител/кмет на тези градове;

               и)

               за близки роднини — съпруг(а), деца (включително осиновени), родители (включително настойници), баби и дядовци и внуци, посещаващи албански граждани, които пребивават законно на територията на държавите-членки:

                           —

                           писмено искане от лицето домакин;

               й)

               за посещение на военни и граждански гробища:

                           —

                           официален документ, потвърждаващ съществуването и запазването на гроба, както и семейната или друга родствена връзка между кандидата и покойника;

               к)

               за лица, преследвани по политически причини по време на комунистическия режим в Република Албания:

                           —

                           удостоверение, издадено от Института за интеграция на преследваните лица в съответствие с член 3 от Закон № 7748 от 29.7.1993 г., посочващ статута на лице, преследвано по политически причини по време на комунистическия режим в Република Албания, и писмо за покана от компетентен орган, национална или международна организация, включително НПО от държава-членка или от европейска институция за участие в дейности, включително такива, свързани с техния статут;

               л)

               шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Албания;

                           —

                           писмено искане от националната асоциация (съюз) на превозвачите на Република Албания, предвиждащо превоз по международните пътища, в което се посочват целта, продължителността и честотата на пътуванията;

               м)

               за лица, пътуващи с цел туризъм:

                           —

                           удостоверение или документ за извършено плащане, издаден от пътническа агенция или туроператор, акредитиран от държава-членка в рамките на местното консулско сътрудничество, потвърждаващ резервацията за организирано пътуване;

               н)

               за лица на посещение по медицински причини и необходимите придружаващи лица:

                           —

                           официален документ от медицинската институция, потвърждаващ необходимостта от медицинска грижа в тази институция, необходимостта от придружител и доказателство за достатъчни финансови средства за заплащане на лечението;

               о)

               за упражняващите свободни професии, участващи в международни изложения, конференции, симпозиуми, семинари и други подобни мероприятия, провеждани на територията на държавите-членки:

                           —

                           писмено искане от организацията домакин, потвърждаващо, че въпросното лице участва в събитието;

               п)

               за членовете на влаков и локомотивен персонал и персонал на хладилни вагони на международни влакове, пътуващи до териториите на държавите-членки:

                           —

                           писмено искане от компетентното железопътно дружество на Република Албания, посочващо целта, продължителността и честотата на пътуванията;

               р)

               за лица на посещение с цел присъствие на погребални церемонии:

                           —

                           официален документ, потвърждаващ смъртта, както и семейната или друга родствена връзка между кандидата и покойника;

               с)

               за представители на религиозни общности:

                           —

                           писмено искане от религиозна общност, регистрирана в Република Албания, посочващо целта, продължителността и честотата на пътуванията.

         2.   Писменото искане, посочено в параграф 1 от настоящия член, следва да съдържа следните данни:

               а)

               за поканеното лице — име и фамилия, дата на раждане, пол, гражданство, номер на документа за самоличност, период и цел на пътуването, брой на влизанията и където е уместно, имената на съпруга(та) и децата, придружаващи поканеното лице;

               б)

               за лицето, което отправя поканата — име, фамилия и адрес; или

               в)

               за юридическото лице, дружеството или организацията, които отправят поканата — пълно наименование и адрес, и

                           —

                           ако искането е издадено от организация — името и длъжността на лицето, което подписва искането,

                           —

                           ако лицето, което отправя поканата, е юридическо лице или дружество, офис или филиал на такова юридическо лице или дружество със седалище на територията на държава-членка, регистрационният номер съгласно националното законодателство на съответната държава-членка.

         3.   За категориите лица, посочени в параграф 1 от настоящия член, всички категории визи се издават по опростената процедура без изискване на друга обосновка, покана или потвърждаване във връзка с целта на пътуването, предвидени от законодателството на държавите-членки.
   Член 5
   Издаване на многократни визи
   1.   Дипломатическите мисии и консулските служби на държавите-членки издават многократни визи със срок на валидност до пет години на следните категории лица:

               а)

               членове на Съвета на министрите, парламента, Конституционния и Върховния съд, ако те не са освободени от изискването за виза с настоящото споразумение, при изпълнението на служебните им задължения, със срок на валидност, ограничен до срока им на работа, ако той е по-кратък от 5 години;

               б)

               за постоянни членове на официални делегации, които в резултат на официална покана, отправена до Република Албания, участват редовно в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации;

               в)

               съпрузи и деца (включително осиновени), които са на възраст под 21 години или са на издръжка, и родители, посещаващи граждани на Република Албания, които пребивават законно на територията на държавите-членки, със срок на валидност, ограничен до срока на валидност на разрешителното им за законно пребиваване.

         2.   Дипломатическите мисии и консулските служби на държавите-членки издават многократни визи със срок на валидност до една година на следните категории лица, при условие че през предходната година са получили поне една виза, използвали са я в съответствие със законите за влизане и престой на посетената страна и че съществуват основания за искане на многократна виза:

               а)

               членове на официални делегации, които в резултат на официална покана, отправена до Република Албания, участват редовно в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации;

               б)

               бизнесмени и представители на бизнес организации, които пътуват редовно до държавите-членки;

               в)

               лица, участващи в научни, културни и артистични дейности, включително университетски и други програми за обмен, които пътуват редовно до държавите-членки;

               г)

               участници в международни спортни мероприятия и лица, които ги придружават служебно;

               д)

               журналисти;

               е)

               участници в официални програми за обмен, организирани от побратимени градове;

               ж)

               шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Албания;

               з)

               лица, които се нуждаят от редовни посещения по медицински причини и необходимите придружаващи лица.

               и)

               членове на влаков и локомотивен персонал, и на персонал на хладилни вагони на международни влакове, пътуващи до териториите на държавите-членки;

               й)

               студенти и докторанти и специализанти, които предприемат редовни пътувания с цел обучение или образование, включително в рамките на програми за обмен;

               к)

               представители на религиозни общности, регистрирани в Република Албания, които пътуват редовно до държавите-членки;

               л)

               представители на организации на гражданското общество, когато предприемат редовни пътувания с цел обучение, семинари, конференции, включително в рамките на програми за обмен;

               м)

               упражняващите свободни професии, участващи в международни изложения, конференции, симпозиуми, семинари и други подобни мероприятия, които пътуват редовно до държавите-членки.

         3.   Дипломатическите мисии и консулските служби на държавите-членки издават многократни визи със срок на валидност минимум 2 години и максимум 5 години на категориите лица, посочени в параграф 2 от настоящия член, при условие че през предходните две години те са използвали едногодишната многократна виза в съответствие със законите за влизане и престой на посетената държава и че основанията за искане на многократна виза все още са валидни.
   4.   Общият срок на престой за лицата, посочени в параграфи от 1 до 3 от настоящия член, не трябва да надвишава 90 дни в рамките на период от 180 дни на територията на държавите-членки.
   Член 6
   Такси за обработка на заявленията за визи
   1.   Таксата за обработка на заявленията за визи на граждани на Република Албания е в размер на 35 EUR.
   Горепосочената сума може да бъде преразгледана в съответствие с процедурата, предвидена в член 14, параграф 4.
   Ако Република Албания въведе отново изискването за визи за гражданите на ЕС, визовата такса, която ще наложи Република Албания, няма да е по-висока от 35 EUR или от уговорената сума, ако таксата бъде преразгледана в съответствие с процедурата, предвидена в член 14, параграф 4.
   2.   Следните категории лица са освободени от такси за обработка на заявлението за виза:

               а)

               за близки роднини — съпрузи, деца (включително осиновени), родители (включително настойници), баби и дядовци и внуци на албански граждани, които пребивават законно на територията на държавите-членки;

               б)

               за членове на официални делегации, които в резултат на официална покана, отправена до Република Албания, участват в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации;

               в)

               членове на Съвета на министрите, парламента, Конституционния и Върховния съд, в случай че не са освободени от изискването за виза с настоящото споразумение;

               г)

               ученици, студенти, докторанти и специализанти и придружаващите ги преподаватели, които предприемат пътувания с цел обучение или образование;

               д)

               деца на възраст под 6 години;

               е)

               лица с увреждания и лицето, което ги придружава, ако е необходимо;

               ж)

               лица, които са представили документи, доказващи необходимостта от пътуването им по хуманитарни причини, включително с цел получаване на спешна медицинска помощ, и човекът, придружаващ такова лице, или с цел присъствие на погребение на близък роднина, или за посещение на близък роднина, който е сериозно болен;

               з)

               участници в международни спортни мероприятия и лица, които ги придружават служебно;

               и)

               лица, участващи в научни, културни и артистични дейности, включително университетски и други програми за обмен;

               й)

               участници в официални програми за обмен, организирани от побратимени градове;

               к)

               лица, преследвани по политически причини по време на комунистическия режим;

               л)

               пенсионери;

               м)

               представители на организации на гражданското общество, пътуващи с цел участие в срещи, семинари, програми за обмен и образователни курсове;

               н)

               журналисти;

               о)

               представители на религиозни общности, регистрирани в Република Албания;

               п)

               шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Албания;

               р)

               членове на влаков и локомотивен персонал, и на персонал на хладилни вагони на международни влакове, пътуващи до териториите на държавите-членки;

               с)

               упражняващите свободни професии, участващи в международни изложения, конференции, симпозиуми, семинари и други подобни мероприятия, провеждани на територията на държавите-членки.

         Член 7
   Продължителност на процедурите за обработка на заявленията за визи
   1.   Дипломатическите мисии и консулските служби на държавите-членки вземат решение относно искането за издаване на виза в рамките на 10 календарни дни от датата на получаване на заявлението и документите, необходими за издаване на виза.
   2.   Срокът за вземане на решение относно заявлението за виза може да бъде удължен до 30 календарни дни в отделни случаи, и по-специално, когато е необходимо по-внимателно проучване на заявлението.
   3.   Срокът за вземане на решение относно заявлението за виза може да бъде съкратен до 3 работни дни или по-малко в спешни случаи.
   Член 8
   Заминаване в случай на изгубени или откраднати документи
   Граждани на Европейския съюз и на Република Албания, които са изгубили своите документи за самоличност или от които тези документи са били откраднати по време на престоя им на територията на Република Албания или на държавите-членки, могат да напуснат тази територия въз основа на валидни документи за самоличност, разрешаващи им да пресекат границата, издадени от дипломатическите мисии или консулските служби на държавите-членки или на Република Албания, без каквато и да е виза или друго разрешително.
   Член 9
   Удължаване на визата при извънредни обстоятелства
   Визите на гражданите на Република Албания, които нямат възможност да напуснат територията на държавите-членки в срока, посочен в техните визи, в резултат на обстоятелства, представляващи непреодолима сила, се продължават безплатно в съответствие с действащото законодателство на приемащата държава за срока, необходим за тяхното завръщане в страната на постоянното им пребиваване.
   Член 10
   Дипломатически паспорти
   1.   Гражданите на Република Албания, които притежават валидни дипломатически паспорти, могат да влизат, излизат и да преминават транзитно през териториите на държавите-членки, без да притежават визи.
   2.   Лицата, посочени в параграф 1 от настоящия член, могат да остават на териториите на държавите членки за срок не по-дълъг от 90 дни в рамките на период от 180 дни.
   Член 11
   Териториална валидност на визите
   Съобразно националните правила и разпоредби относно националната сигурност на държавите-членки и при спазване на правилата на ЕС за издаване на визи с ограничена териториална валидност на гражданите на Република Албания е разрешено да пътуват в рамките на територията на държавите-членки на равноправна основа с гражданите на Европейския съюз.
   Член 12
   Съвместен комитет за управление на споразумението
   1.   Страните сформират Съвместен комитет от експерти (наричан по-долу „Комитета“), съставен от представители на Европейската общност и Република Албания. Общността се представлява от Комисията на Европейските общности, подпомагана от експерти от държавите-членки.
   2.   Комитетът има, по-специално, следните задачи:

               а)

               наблюдение на изпълнението на настоящото споразумение;

               б)

               предлагане на изменения или допълнения към настоящото споразумение;

               в)

               разрешаване на спорове, произтичащи от тълкуването или прилагането на разпоредбите на настоящото споразумение.

         3.   Комитетът заседава всеки път, когато е необходимо по искане на една от страните и най-малко веднъж годишно.
   4.   Комитетът приема свой процедурен правилник.
   Член 13
   Връзка на настоящото споразумение с двустранни споразумения между държави-членки и Република Албания
   1.   Считано от влизането му в сила, настоящото споразумение има предимство пред разпоредбите на двустранните или многостранни споразумения или спогодби, сключени между отделните държави-членки и Република Албания дотолкова, доколкото разпоредбите на последните споразумения или спогодби обхващат въпроси, които са предмет на настоящото споразумение.
   2.   Разпоредбите на двустранни споразумения или спогодби между отделни държави-членки и Република Албания, подписани преди 1 януари 2007 г., предвиждащи освобождаването на притежателите на служебни паспорти от изискванията за издаване на визи, продължават да се прилагат за срок от 5 години от влизане в сила на настоящото споразумение, без да накърняват правото на съответните държави-членки или на Република Албания да денонсират или преустановят тези двустранни споразумения по време на този период от 5 години.
   Член 14
   Заключителни клаузи
   1.   Настоящото споразумение се ратифицира или одобрява от страните в съответствие с техните процедури и влиза в сила на първия ден от втория месец след датата, на която страните се уведомяват една друга относно приключването на посочените по-горе процедури.
   2.   Настоящото споразумение се сключва за неопределен период от време, освен ако се прекрати в съответствие с параграф 5 от настоящия член.
   3.   Настоящото споразумение може да бъде изменяно с писменото съгласие на страните. Измененията влизат в сила след като страните са се уведомили една друга за приключването на техните вътрешни процедури, необходими за тази цел.
   4.   Всяка страна може да преустанови изцяло или отчасти изпълнението на настоящото споразумение по причини, свързани с обществения ред, защитата на националната сигурност или защитата на общественото здраве. Другата страна се уведомява за решението за преустановяване не по-късно от 48 часа преди неговото влизане в сила. Страната, преустановила прилагането на настоящото споразумение, информира незабавно другата страна веднага щом причините за това преустановяване престанат да съществуват.
   5.   Всяка страна може да прекрати настоящото споразумение с писмено уведомление на другата страна. Настоящото споразумение престава да бъде в сила 90 дни след датата на такова уведомление.

      Съставено в Брюксел на единадесети септември две хиляди и седма година в два екземпляра на всеки от официалните езици на страните, като всеки един от тези текстове е еднакво автентичен.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску заједнитгу
         Për Kommunitetin Europian

         За Република Албания
         Por la República de Albania
         Za Albánskou republiku
         For Republikken Albanien
         Für die Republik Albanien
         Albaania Vabariigi nimel
         Για τη Δημοκρατiα της Αλβανίας
         For the Republic of Albania
         Pour la République d'Albanie
         Per la Repubblica d'Albania
         Albānijas Republikas vārdā
         Albanijos Respublikos vardu
         az Albán Köztársaság részéről
         Għar-Repubblika ta' l-Albanija
         Voor de Republiek Albanië
         W imieniu Republiki Albanii
         Pela República da Albānia
         Pentru Republica Albânia
         Za Albánsku republiku
         Za Republiko Albanijo
         Albanian tasavallan puolesta
         För Republiken Albanien
         Për Republikën e Shqipërisë

   ПРИЛОЖЕНИЕ
   ПРОТОКОЛ КЪМ СПОРАЗУМЕНИЕТО ЗА ДЪРЖАВИТЕ-ЧЛЕНКИ, КОИТО НЕ ПРИЛАГАТ ИЗЦЯЛО ДОСТИЖЕНИЯТА НА ПРАВОТО ОТ ШЕНГЕН
   Държавите-членки, които са обвързани с достиженията на правото от Шенген, но които все още не издават шенгенски визи в очакване на съответното решение на Съвета във връзка с това, издават национални визи, чиято валидност е ограничена до тяхната собствена територия.
   Тези държави-членки могат да признават едностранно шенгенските визи и разрешенията за пребиваване с цел транзитно преминаване през тяхната територия в съответствие с Решение № 895/2006/ЕО на Европейския парламент и на Съвета от 14 юни 2006 г.
   Тъй като Решение № 895/2006/ЕО на Европейския парламент и на Съвета от 14 юни 2006 г. не се прилага за Румъния и България, Европейската комисия ще предложи подобни разпоредби с цел тези страни да могат да признаят едностранно шенгенските визи и разрешения за пребиваване и други подобни документи, издадени от други държави-членки, които все още не са изцяло интегрирани в Шенгенското пространство, за целите на транзитно преминаване през тяхната територия.
   СЪВМЕСТНА ДЕКЛАРАЦИЯ, ОТНАСЯЩА СЕ ДО ДАНИЯ
   Страните отбелязват, че настоящото споразумение не се прилага към процедурите за издаване на визи от дипломатически мисии и консулски служби на Кралство Дания.
   При такива обстоятелства е желателно властите на Дания и Република Албания да сключат без забавяне двустранно споразумение за улесняване на издаването на визи за краткосрочно пребиваване при условия, сходни с тези на споразумението между Европейската общност и Република Албания.
   СЪВМЕСТНА ДЕКЛАРАЦИЯ, ОТНАСЯЩА СЕ ДО ОБЕДИНЕНОТО КРАЛСТВО И ИРЛАНДИЯ
   Страните отбелязват, че настоящото споразумение не се прилага към процедурите за издаване на визи от дипломатически мисии и консулски служби на Обединеното кралство и Ирландия.
   При такива обстоятелства е желателно властите на Обединеното кралство, Ирландия и Република Албания да сключат двустранни споразумения за улесняване на издаването на визи.
   СЪВМЕСТНА ДЕКЛАРАЦИЯ, ОТНАСЯЩА СЕ ДО ИСЛАНДИЯ И НОРВЕГИЯ
   Страните вземат предвид тясното сътрудничество между Европейската общност и Норвегия и Исландия, и по-специално по силата на Споразумението от 18 май 1999 г. относно присъединяването на тези страни към процеса на изпълнение, прилагане и развитие на достиженията на правото от Шенген.
   При такива обстоятелства е желателно властите на Норвегия, Исландия и Република Албания да сключат без забавяне двустранни споразумения за улесняване на издаването на визи за краткосрочно пребиваване при условия, сходни с тези на споразумението между Европейската общност и Република Албания.
   СЪВМЕСТНА ДЕКЛАРАЦИЯ, ОТНАСЯЩА СЕ ДО КОНФЕДЕРАЦИЯ ШВЕЙЦАРИЯ И ЛИХТЕНЩАЙН
   (ако е необходима)
   Ако Споразумението между ЕС, ЕО и Конфедерация Швейцария относно присъединяването на Конфедерация Швейцария към процеса на изпълнение, прилагане и развитие на достиженията на правото от Шенген и протоколите към настоящото споразумение, отнасящи се до Лихтенщайн, са влезли в сила до момента на приключване на преговорите с Република Албания, ще бъде съставена подобна декларация по отношение на Швейцария и Лихтенщайн.
   ДЕКЛАРАЦИЯ НА ЕВРОПЕЙСКАТА ОБЩНОСТ ЗА ДОСТЪП НА КАНДИДАТИТЕ ЗА ВИЗИ И ХАРМОНИЗИРАНЕ НА ИНФОРМАЦИЯТА ОТНОСНО ПРОЦЕДУРИТЕ ЗА ИЗДАВАНЕ НА ВИЗИ ЗА КРАТКОСРОЧНО ПРЕБИВАВАНЕ И ДОКУМЕНТИТЕ, КОИТО ТРЯБВА ДА БЪДАТ ПРЕДСТАВЕНИ ПРИ КАНДИДАТСТВАНЕ ЗА ВИЗИ ЗА КРАТКОСРОЧНО ПРЕБИВАВАНЕ
   Като отчита колко е важна прозрачността за кандидатите за визи, Европейската общност напомня, че законодателното предложение за преработка на Общите указания за работа на консулските служби относно визите за дипломатически мисии и консулски служби бе прието на 19 юли 2006 г. от Европейската комисия и разглежда въпроса за условията на достъп на кандидатите за визи до дипломатическите мисии и консулските служби на държавите-членки.
   Във връзка с информацията, която трябва да бъде предоставена на кандидатите за визи, Европейската общност счита, че е необходимо да се вземат подходящи мерки:

               —

               В най-общ план, да се изготви основна информация за кандидатите относно процедурите и условията за кандидатстване за визи и за тяхната валидност.

               —

               Европейската общност ще изготви списък с минимални изисквания, за да гарантира, че на албанските кандидати е предоставена съгласувана и уеднаквена основна информация и от тях се изисква да предоставят по принцип същите съпътстващи документи.

         Горепосочената информация, включваща списъка с акредитирани пътнически агенции и туроператори в рамките на местното консулско сътрудничество, трябва да бъде широко разпространена (на информационните табла на консулствата, във вид на брошури, чрез уебсайтове и др.).
   Дипломатическите мисии и консулските служби на държавите-членки предоставят информация относно съществуващите възможности съгласно достиженията на правото от Шенген за улесняване на издаването на визи за краткосрочно пребиваване за всеки отделен случай, и по-специално за добросъвестни кандидати.
   ДЕКЛАРАЦИЯ НА ЕВРОПЕЙСКАТА ОБЩНОСТ ЗА ПРЕРАЗГЛЕЖДАНЕ НА ИЗИСКВАНИЯТА ЗА ИЗДАВАНЕ НА ВИЗИ, ОТНАСЯЩИ СЕ ДО ПРИТЕЖАТЕЛИТЕ НА СЛУЖЕБНИ ПАСПОРТИ
   Тъй като освобождаването на притежателите на служебни паспорти от изискванията за издаване на визи, предвидени в двустранните споразумения или спогодби между отделните държави-членки и Република Албания, подписани преди 1 януари 2007 г., ще продължават да се прилагат само за срок от 5 години от влизане в сила на настоящото споразумение, без да се накърнява правото на съответните държави-членки или на Република Албания да денонсират или преустановят тези двустранни споразумения по време на този срок от 5 години, Европейската общност ще преоцени положението на притежателите на служебни паспорти най-късно 4 години след влизане в сила на настоящото споразумение, с оглед на възможно изменение на споразумението с тази цел в съответствие с процедурата, предвидена в член 14, параграф 3.
   ДЕКЛАРАЦИЯ НА ЕВРОПЕЙСКАТА ОБЩНОСТ ОТНОСНО ОБЛЕКЧЕНИЯТА ЗА ЧЛЕНОВЕ НА СЕМЕЙСТВАТА И ДОБРОСЪВЕСТНИ КАНДИДАТИ
   Европейската общност отбелязва предложението на Република Албания да се даде по-широко определение на понятието „членове на семейството“, които се ползват от визови облекчения, както и значението, което Република Албания придава на опростяване на придвижването на тази категория лица.
   С цел да улесни мобилността на увеличен брой лица, които имат семейни връзки (особено сестри и братя и техните деца) с граждани на Албания, които пребивават законно на територията на държавите-членки, Европейската общност приканва консулските служби на държавите-членки да се възползват в пълна степен от съществуващите възможности в достиженията на правото на Общността за улесняване на издаването на визи на тази категория лица, включително по-специално, опростяването на документните доказателства, изисквани от кандидатите, освобождаването от такси за обработка и, където е уместно, издаването на многократни входни визи.
   Освен това Европейската общност приканва също така консулските служби на държавите-членки да се възползват в пълна степен от тези възможности за улесняване на издаването на визи за добросъвестни кандидати.


title: Решение (ЕС) 2016/833 на Съвета от 17 май 2016 година за определяне на позицията, която трябва да се заеме от името на Европейскя съюз, в рамките на 54-тата сесия на Комисията от експерти по превоза на опасни товари към Междуправителствената организация за международни железопътни превози (OTIF) по отношение на някои изменения в притурка С към Конвенцията за международни железопътни превози

text:
               27.5.2016

               BG

               Официален вестник на Европейския съюз

               L 140/12

         РЕШЕНИЕ (ЕС) 2016/833 НА СЪВЕТА
   от 17 май 2016 година
   за определяне на позицията, която трябва да се заеме от името на Европейскя съюз, в рамките на 54-тата сесия на Комисията от експерти по превоза на опасни товари към Междуправителствената организация за международни железопътни превози (OTIF) по отношение на някои изменения в притурка С към Конвенцията за международни железопътни превози
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Съюзът се присъедини към Конвенцията за международни железопътни превози от 9 май 1980 г., изменена с Протокола от Вилнюс от 3 юни 1999 г. („Конвенцията COTIF“), по силата на Решение 2013/103/ЕС на Съвета (1).

               (2)

               Всички държави членки, с изключение на Кипър и Малта, са страни по Конвенцията COTIF и я прилагат.

               (3)

               С Директива 2008/68/ЕО на Европейския парламент и на Съвета (2) се определят изискванията за автомобилния, железопътния и вътрешноводния превоз на опасни товари в рамките на държавите членки или между тях. Това става inter alia чрез позоваване на Правилника за международен железопътен превоз на опасни товари, включен в притурка С към Конвенцията COTIF („RID“). В допълнение член 4 от Директива 2008/68/ЕО постановява, че „Превозът на опасни товари между държавите членки и трети държави се разрешава при спазване на изискванията на RID, освен когато в приложенията е посочено друго.“

               (4)

               На своята 54-та сесия, която ще се проведе на 25 май 2016 г., Комисията от експерти по превоза на опасни товари („Комисията от експерти RID“), създадена в съответствие с член 13, параграф 1, буква г) от Конвенцията COTIF, се очаква да вземе решение относно някои изменения на RID. Целта на посочените изменения, които се отнасят до технически норми или единни технически предписания, е да се гарантира безопасният и ефикасен превоз на опасни товари, като едновременно с това се отчита научният и технически напредък в сектора и разработването на нови вещества и изделия, които представляват опасност по време на превоза им.

               (5)

               Комитетът по превоза на опасни товари, създаден съгласно Директива 2008/68/ЕО, извърши предварително обсъждане на предложените изменения.

               (6)

               Всички предложени изменения са обосновани и полезни и поради това следва да бъдат подкрепени от Съюза.

               (7)

               Следователно позицията на Съюза в рамките на 54-та сесия на Комисията от експерти RID следва да се основава на приложението към настоящото решение,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Европейския съюз в рамките на 54-тата сесия на Комисията от експерти RID в рамките на Конвенцията COTIF, е в съответствие с приложението към настоящото решение.
   2.   В рамките на Комисията от експерти RID представителите на Съюза могат да договорят незначителни промени в документите, посочени в приложението към настоящото решение, без допълнително решение на Съвета.
   Член 2
   Решенията на Комисията от експерти RID се публикуват в Официален вестник на Европейския съюз, като се посочва датата на влизането им в сила.
   Член 3
   Настоящото решение влиза в сила в деня на приемането му.

      Съставено в Брюксел на 17 май 2016 година.

            За Съвета

            Председател

         M.H.P. VAN DAM

      (1)  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).

      (2)  Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (ОВ L 260, 30.9.2008 г., стр. 13).

      ПРИЛОЖЕНИЕ

                  Предложение

                  Референтен документ

                  Предмет

                  Забележки

                  Позиция на Съюза

                  1

                  OTIF/RID/CE/GTP/2015/2
                  OTIF/RID/CE/GTP/INF.14
                  OTIF/RID/CE/GTP/INF.15

                  Включване на задължения на структурите, отговарящи за поддръжката, в RID

                  Технически консенсус в постоянната работна група към OTIF за приемане на изменен текст

                  Приемат се преработените от постоянната работна група изменения

                  2

                  OTIF/RID/CE/GTP/2015/3

                  Изменение на специална разпоредба TU 16 в RID/ADR/ADN глава 4.3

                  Технически консенсус в постоянната работна група към OTIF

                  Приемат се преработените от постоянната работна група изменения

                  3

                  OTIF/RID/CE/GTP/2015/5

                  Задължение на превозвача да информира влаковия машинист за разположението на опасни товари във влака

                  Технически консенсус в постоянната работна група към OTIF

                  Приемат се преработените от постоянната работна група изменения

                  4

                  OTIF/RID/CE/GTP/2015/6

                  Меки опаковки за товари в насипно състояние

                  Технически консенсус в постоянната работна група към OTIF

                  Приема се текстът за меки опаковки за товари в насипно състояние в OTIF/RID/CE/GTP/2015/12

                  5

                  OTIF/RID/CE/GTP/2015/7

                  Определения за „пълен товар“/„товар на вагон“

                  Технически консенсус в постоянната работна група към OTIF

                  Измененията се приемат

                  6

                  OTIF/RID/CE/GTP/2015/12
                  OTIF/RID/CE/GTP/2015/INF.2
                  OTIF/RID/CE/GTP/2015/INF.3

                  Различни консолидирани изменения, одобрени от постоянната работна група

                  Технически консенсус в постоянната работна група към OTIF

                  Измененията се приемат

                  7

                  Пак там

                  Изменения, които трябва да бъдат проучени допълнително от постоянната работна група

                  —

                  —

                  8

                  Пак там

                  Изменения, изискващи общо становище на ИКЕ на ООН и OTIF

                  Ефикасният интермодален транспорт трябва да бъде улеснен

                  Приемат се препоръчаните на съвместното заседание изменения

                  9

                  OTIF/RID/CE/GTP/2015/14

                  Уведомления за събития, свързани с опасни товари в съответствие с RID 1.8.5; Hamburg-Billwerder, 3 юли 2013 г.

                  Технически консенсус в постоянната работна група към OTIF

                  Приемат се преработените от постоянната работна група изменения

                  10

                  OTIF/RID/CE/GTP/2015/INF.4

                  Защитно разстояние за пътни превозни средства

                  Технически консенсус в постоянната работна група към OTIF

                  Измененията се приемат


title: 2007/538/ЕО: Решение на Управителния Съвет на Europol от 18 юли 2007 година относно условията и процедурите, утвърдени от Еuropol, адаптиращи сумите, цитирани в допълнението към Решение на управителния съвет от 16 ноември 1999 г. , относно приложимите данъци върху заплатите и възнагражденията, изплащани на членове на персонала заради Еuropol

text:
               28.7.2007

               BG

               Официален вестник на Европейския съюз

               L 196/49

      РЕШЕНИЕ НА УПРАВИТЕЛНИЯ СЪВЕТ НА EUROPOL

   от 18 юли 2007 година
   относно условията и процедурите, утвърдени от Еuropol, адаптиращи сумите, цитирани в допълнението към Решение на управителния съвет от 16 ноември 1999 г., относно приложимите данъци върху заплатите и възнагражденията, изплащани на членове на персонала заради Еuropol
   (2007/538/ЕО)
   УПРАВИТЕЛНИЯТ СЪВЕТ НА EUROPOL,
   като взе предвид протокола, съставен на основание член К.3 от Договора за Европейския съюз и член 41, параграф 3 от Конвенцията за Europol относно привилегиите и имунитетите на Europol, членовете на неговите органи, заместник-директорите и служителите на Europol (1), и по-специално член 10 от нея,
   като има предвид, че:

               (1)

               На 12 юни 2007 г. Съветът реши да адаптира заплатите и възнагражденията на служителите на Europol с 1,5 % с обратна сила, считано от 1 юли 2006 г.

               (2)

               На 18 юли 2007 г. управителният съвет реши да извърши увеличение на сумите по член 4 от допълнението към Решение на управителния съвет от 16 ноември 1999 г. (2) със същия процент и от същата дата, както е определено в решението на Съвета от 12 юни 2007 г., цитирано в точка 1.

               (3)

               Съгласно същото решение на управителния съвет от 18 юли 2007 г. така установените стойности ще бъдат публикувани в Официален вестник на Европейския съюз,

         РЕШИ:
   Член 1
   Считано от 1 юли 2006 г.:

               1)

               Стойността в първото изречение от член 4 от допълнението към Решение на управителния съвет на Europol от 16 ноември 1999 г. да бъде заменена със 113,68 EUR.

               2)

               Стойностите в еуро в таблицата, включена в член 4 от допълнението към Решение на управителния съвет на Europol от 16 ноември 1999 г., да бъдат заменени, както следва:

                           8 % за суми между 113,68 EUR и 2 002,41 EUR

                           10 % за суми между 2 002,42 EUR и 2 758,01 EUR

                           12,5 % за суми между 2 758,02 EUR и 3 160,83 EUR

                           15 % за суми между 3 160,84 EUR и 3 589,60 EUR

                           17,5 % за суми между 3 589,61 EUR и 3 992,45 EUR

                           20 % за суми между 3 992,46 EUR и 4 382,91 EUR

                           22,5 % за суми между 4 382,92 EUR и 4 785,73 EUR

                           25 % за суми между 4 785,74 EUR и 5 176,21 EUR

                           27,5 % за суми между 5 176,22 EUR и 5 579,03 EUR

                           30 % за суми между 5 579,04 EUR и 5 969,51 EUR

                           32,5 % за суми между 5 969,52 EUR и 6 372,33 EUR

                           35 % за суми между 6 372,34 EUR и 6 763,42 EUR

                           40 % за суми между 6 763,43 EUR и 7 166,26 EUR

                           45 % за суми над 7 166,27 EUR.

         Член 2
   Настоящото решение ще бъде публикувано в Официален вестник на Европейския съюз.
   Член 3
   Настоящото решение влиза в сила в деня след приемането му.

      Съставено в Хага на 18 юли 2007 година.

         Jaime FERNANDES

            Председател на Управителния съвет

      (1)  ОВ C 221, 19.7.1997 г., стр. 2.

      (2)  ОВ C 65, 28.2.2001 г., стр. 8.


title: Решение на Съвета от 10 май 2010 година за назначаване на един член на управителния съвет на Европейската агенция по химикали

text:
               13.5.2010

               BG

               Официален вестник на Европейския съюз

               C 125/6

         РЕШЕНИЕ НА СЪВЕТА
   от 10 май 2010 година
   за назначаване на един член на управителния съвет на Европейската агенция по химикали
   2010/C 125/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и за създаване на Европейска агенция по химикали (1), и по-специално член 79 от него,
   като има предвид, че:

               (1)

               Член 79 от Регламент (ЕО) № 1907/2006 предвижда, че Съветът следва да назначи за членове на управителния съвет на Европейската агенция по химикали по един представител от всяка държава-членка.

               (2)

               С Решение от 7 юни 2007 г. (2) Съветът назначи 27 членове на управителния съвет на Европейската агенция по химикали.

               (3)

               Правителството на България информира Съвета за своето намерение да замени българския представител в управителния съвет и представи кандидатура за нов представител, който следва да бъде назначен за периода до 31 май 2011 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Boyko Marinov MALINOV, с българско гражданство, роден на 30 август 1964 г., се назначава за член на управителния съвет на Европейската агенция по химикали на мястото на г-жа Ekaterina Spasova GECHEVA-ZAHARIEVA за периода от 14 май 2010 г. до 31 май 2011 г.
   Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 10 май 2010 година.

            За Съвета

            Председател

         Á. GONZÁLEZ-SINDE REIG

      (1)  ОВ L 396, 30.12.2006 г., стр. 1.

      (2)  ОВ C 134, 16.6.2007 г., стр. 6.


title: Решение на Комисията от 30 ноември 2015 година относно официалните празници през 2017 г. за институциите на Европейския съюз

text:
               2.12.2015

               BG

               Официален вестник на Европейския съюз

               C 400/3

         РЕШЕНИЕ НА КОМИСИЯТА
   от 30 ноември 2015 година
   относно официалните празници през 2017 г. за институциите на Европейския съюз
   (2015/C 400/03)

      ОФИЦИАЛНИ ПРАЗНИЦИ ПРЕЗ 2017 ГОДИНА

               2 януари

               понеделник, първият ден след Нова година

               13 април

               Велики четвъртък

               14 април

               Разпети петък

               17 април

               Светли понеделник

               1 май

               понеделник, Ден на труда

               9 май

               вторник, годишнина от декларацията на председателя Робер Шуман от 1950 г.

               25 май

               четвъртък, Възнесение Господне

               26 май

               петък след Възнесение Господне

               5 юни

               понеделник след Петдесетница

               21 юли

               петък, национален празник на Белгия

               15 август

               вторник, Успение Богородично

               1 ноември

               сряда, Вси Светии

               2 ноември

               четвъртък, Задушница

               25 декември
               до
               29 декември

               понеделник
               5 дни до края на годината
               петък

               ОБЩО

               18 дни

         Люксембург: същите дни като в Брюксел без петък, 21 юли, който е заменен с петък, 23 юни, националния празник на Люксембург.
   Първият редовен работен ден е сряда, 3 януари 2018 г.
   Без да се предопределя окончателният календар на официалните празници през 2018 г., понеделник, 1 януари, и вторник, 2 януари 2018 г., ще се смятат за официален празник в рамките на тази година.
   Комисията си запазва правото да измени тези разпоредби, ако нуждите на службите го налагат.


               15.12.2016

               BG

               Официален вестник на Европейския съюз

               C 468/282

         P7_TA(2013)0561
   Назначаване на член на Сметната палата (Анри Гретен — Люксембург)
   Решение на Европейския парламент от 11 декември 2013 г. относно предложение за назначаване на Анри Гретен за член на Сметната палата (C7-0309/2013 — 2013/0807(NLE))
   (Консултация)
   (2016/C 468/62)

      Европейският парламент,

               —

               като взе предвид член 286, параграф 2 от Договора за функционирането на Европейския съюз, съгласно който Съветът се е консултирал с него (C7-0309/2013),

               —

               като взе предвид член 108 от своя правилник,

               —

               като взе предвид доклада на комисията по бюджетен контрол (A7-0439/2013),

               A.

               като има предвид, че на своето заседание от 7 ноември 2013 г. комисията по бюджетен контрол изслуша предложения от Съвета кандидат за член на Сметната палата;

               Б.

               като има предвид, че Анри Гретен отговаря на условията, определени в член 286, параграф 1 от Договора за функционирането на Европейския съюз,

               1.

               Изказва положително становище относно предложението за назначаване на Анри Гретен за член на Сметната палата;

               2.

               Възлага на своя председател да предаде настоящата резолюция на Съвета и, за сведение, на Сметната палата, както и на другите институции на Европейския съюз и на институциите на държавите-членки за одит.


title: Решение на Съвета от 22 януари 2001 година за създаване на Военен комитет на Европейския съюз

text:
Важна правна забележка

|

32001D0079

Официален вестник n° L 027 , 30/01/2001 стр. 0004 - 0006 специално чешко издание глава 18 том 01 стр. 162  - 164 специално испанско издание глава 18 том 01 стр. 162  - 164 специално унгарско издание глава 18 том 01 стр. 162  - 164 специално литвийско издание глава 18 том 01 стр. 162  - 164 LV.ES глава 18 том 01 стр. 162  - 164 MT.ES глава 18 том 01 стр. 162  - 164 PL.ES глава 18 том 01 стр. 162  - 164 SK.ES глава 18 том 01 стр. 162  - 164 специално словенско издание глава 18 том 01 стр. 162  - 164

		20010122Решение на Съветаот 22 януари 2001 годиназа създаване на Военен комитет на Европейския съюз(2001/79/ОВППС)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 28, параграф 1 от него,като взе предвид Договора за създаване на Европейската общност, и по-специално член 207 от него,като припомня член 25 от Договора за Европейския съюз,като има предвид, че:(1) В рамката на укрепването на общата външна политика и политика на сигурност (ОВППС), и по-специално на общата Европейска политика за сигурност и отбрана, предвидена в член 17 от Договора за Европейския съюз, на срещата на Европейския съвет в Ница, проведена от 7 до 11 декември 2000 г., беше постигнато съгласие за създаване на Военен комитет на Европейския съюз, като бяха определени неговата мисия и функции, включително мисията и функциите на неговия председател.(2) Като се ръководи от указанията на Европейския съвет, посоченият комитет следва да бъде подготвен да започне своята работа.РЕШИ:Член 1Създава се Военен комитет на Европейския съюз (ВКЕС) (наричан по-долу "Комитетът"), съставен от ръководителите на отбраната на държавите-членки, представени от техните военни представители.Той ще заседава на ниво ръководители на отбраната, както и когато е необходимо.Член 2Мисията и функциите на Комитета се определят в приложение IV към Доклада на председателството, одобрен от Европейския съвет в Ница, който е възпроизведен в приложението към настоящото решение.Член 31. Председателят на Комитета (наричан по-долу "председателят") се назначава от Съвета по предложение на Комитета, заседаващ на ниво ръководители на отбраната.2. Срокът, за който се избира председателят, е три годишен, освен ако Съветът не реши друго. Неговата мисия и функции също се определят в горепосоченото приложение.Член 4Настоящото решение влиза в сила от датата на неговото приемане.Член 51. Без да се засягат разпоредбите на член 3, параграф 1, настоящото решение се прилага от дата на назначаване на първия председател, но не по-късно от датата на прилагане на решението за създаване на Военния състав на Европейския съюз [1] и по-принцип преди края на юни 2001 г.2. Временният Военен орган, създаден с Решение 2000/144/ОВППС [2], ще продължи да изпълнява задачите си до датата, от която ще започне да се прилага настоящото решение.Член 6Настоящото решение се публикува в Официален вестник.Съставено в Брюксел на 22 януари 2001 година.За СъветаПредседателA. Lindh[1] Решение 2001/80/ОВППС на Съвета (ОВ L 27, 30.1.2001 г., стр. 7).[2] Решение 2000/144/ОВППС на Съвета от 14 февруари 2000 г. за създаване на Временен военен орган (ОВ L 49, 22.2.2000 г., стр. 2).--------------------------------------------------20010122ПРИЛОЖЕНИЕВОЕНЕН КОМИТЕТ НА ЕВРОПЕЙСКИЯ СЪЮЗ (ВКЕС)1. ВъведениеВ Хелзинки държавите-членки на Европейския съюз решиха да създадат в рамките на Съвета нови постоянни политически и военни органи, даващи възможност на ЕС да поема отговорност за пълния обхват на предотвратяване на конфликти и за задачите за справянето с кризи, определени в Договора за ЕС като задачите от Петерсбург.По силата на доклада от Хелзинки Военният комитет на Европейския съюз (ВКЕС), "създаден в рамките на Съвета", се състои от ръководителите на отбраната (РО), представлявани от своите военни представители (ВП). ВКЕС заседава на ниво РО тогава, когато е необходимо. Този Комитет предоставя военни съвети и отправя препоръки към Комитета за политика и сигурност (КПС), както и предоставя военно ръководство на Военния състав на Европейския съюз (ВСЕС). Председателят на ВСЕС (ПВСЕС) присъства на заседанията на Съвета, когато се вземат решения с последици за отбраната.ВКЕС е най-висшият военен орган в рамките на Съвета.За тази цел задачите пред ВКЕС се определят, както следва:2. МисияВКЕС отговаря за предоставянето на КПС на военни съвети и препоръки за всички военни въпроси в ЕС. Упражнява военно ръководство за всички военни действия в рамките на ЕС.3. ФункцииИзточник е на военни съвети, основани на консенсус.Предоставя форум за военно консултиране и сътрудничество между държавите-членки на ЕС в областта на предотвратяването на конфликти и справянето с кризи.Предоставя военни съвети и отправя препоръки към КПС, при поискване от последния или по собствена инициатива, действайки в рамките на указанията, предоставени му от КПС, и по-специално по отношение на:- разработването на цялостната концепция за военните аспекти на справянето с кризи,- военните аспекти, отнасящи се до политическия контрол и стратегическото управление на операциите и ситуациите за справянето с кризи,- оценката на риска от потенциални кризи,- военните измерения на една кризисна ситуация и нейните последици, особено по време на последващото ѝ овладяване; за тази цел се ползва информацията от ситуационния център,- изработването, оценяването и прегледа на постижимите цели в съответствие с приетите процедури,- военните отношения на ЕС със страни, които не са членки на ЕС, но членуват в НАТО, с другите страни, кандидатстващи за членство в ЕС, с другите държави и организации, включително НАТО,- финансовите преценки за операциите и ученията.а) Справяне с кризисни ситуацииПри поискване от страна на КПС, той издава принципно указание до главния директор на ВСЕС (ГДВСЕС) да изготви и представи стратегическите военни възможности.Оценява стратегическите военни възможности, разработени от ВСЕС, и ги представя на КПС заедно със своята оценка и военен съвет.Въз основа на военната възможност, избрана от Съвета, той оторизира изготвянето на първоначална заповед за планиране, на внимандващия операцията.Въз основа на оценката на ВСЕС, ВКЕС предоставя съвет и препоръка на КПС:- за Концепцията на операциите (Conops), разработена от командващия операцията,- за проекта на Плана за операцията (OPLAN), изготвен от командващия операцията.ВКЕС Съветва КПС относно възможността за прекратяване на операцията.б) По време на операциятаВКЕС наблюдава правилното изпълнение на военните операции, провеждани под отговорността на командващия операцията.Членовете на ВКЕС заседават или се представляват в Комитета на участниците.4. Председател на ВКЕС (ПВКЕС)ВКЕС има постоянен председател, чиято отговорност е описана по-долу.ПВКЕС е генерал с четири звезди на назначение, за предпочитане бивш ръководител на отбраната на държава-членка на ЕС.Той се избира между РО на държавите-членки в съответствие с одобрени правила и се назначава от Съвета по препоръка на ВКЕС, заседаващ на ниво РО.Принципно срокът, за който се назначава председателят, е тригодишен, освен при изключителни обстоятелства.Неговата власт произтича от ВКЕС, пред който той е отговорен. Като действа на международно ниво, ПВКЕС представлява ВКЕС пред КПС и Съвета по подходящ начин.Като председател на ВКЕС, той:- председателства заседанията на ВКЕС на ниво военни представители и ръководители на отбраната,- е говорител на ВКЕС и като такъв:- участва, когато е подходящо, в КПС с право на принос към дискусиите и присъства на заседанията на Съвета, когато се взимат решения, имащи последици за отбраната, и- изпълнява функцията на военен съветник на ГС/ВП по всички военни въпроси, и по специално, гарантира единност в структурата за справянето с кризи на ЕС,- осъществява работата на ВКЕС справедливо и с оглед отразяването на консенсус,- действа от името на ВКЕС при даването на указания и насоки на ГДВСЕС,- действа като главна контактна точка (ГКТ) с командващия операцията по време на военните операции на ЕС,- осъществява връзката с председателството в разработването и изпълнението на неговата работна програма.ПВКЕС се подпомага от неговия личен състав и се подпомага от ВКЕС, особено по отношение на административната подкрепа в рамките на главния секретариат на Съвета.Когато отсъства, ПВКЕС се замества с някое от следните лица:- постоянният ЗПВКЕС, ако е прието решение за създаването и заемането на такъв пост,- представител на председателството, или- ръководителят.5. РазниОтношенията, които се създават между ВКЕС и военните власти на НАТО, се определят в документа за постоянните споразумения между ЕС и НАТО. Отношенията между ВКЕС и членките на НАТО, които не са членки на ЕС, и другите страни, кандидатстващи за членство в ЕС, са определени в документа относно отношенията на ЕС с трети страни.ВКЕС се подпомага от работна военна група (ВСЕСРГ), от ВСЕС и от другите отдели и служби, когато е подходящо.--------------------------------------------------


title: Решение 2005/671/ПВР на Съвета от 20 септември 2005 година относно обмена на информация и сътрудничеството по отношение на терористични престъпления

text:
Важна правна забележка

|

32005D0671

Официален вестник n° L 253 , 29/09/2005 стр. 0022 - 0024 Официален вестник n° L 168 , 21/06/2006 стр. 0350 - 0352

		20050920Решение 2005/671/ПВР на Съветаот 20 септември 2005 годинаотносно обмена на информация и сътрудничеството по отношение на терористични престъпленияСЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз, и по-специално член 29, член 30, параграф 1, член 31 и член 34, параграф 2, буква в) от него,като взе предвид предложението на Комисията,като взе предвид становището на Европейския парламент [1],като има предвид, че:(1) На извънредната си среща, проведена на 21 септември 2001 г., Европейският съвет заяви, че тероризмът представлява реално предизвикателство към света и към Европа, както и че борбата срещу тероризма става приоритетна задача на Европейския съюз.(2) На 19 октомври 2001 г. Европейският съвет заяви, че е решен да се бори с тероризма под всякаква негова форма по целия свят, както и че ще продължи да полага усилията да подсили коалицията на международната общност за борба с тероризма под всякаква негова форма, например посредством по-всеобхватно сътрудничество между операционните служби, отговорни за борбата с тероризма: Европол, Евроюст, разузнавателните служби, полицейските сили и съдебните органи.(3) Изключително важно за борбата срещу тероризма е съответните служби да разполагат с възможно най-пълната и най-актуална информация в съответните им области. Специализираните национални служби на държавите-членки, съдебните органи и съответните органи на Европейския съюз, като Европол и Евроюст, се нуждаят от неограничена информация, за да изпълняват най-ефективно задачите си.(4) Решение 2003/48/ПВР на Съвета от 19 декември 2002 г. за прилагане на специфични мерки за полицейско и съдебно сътрудничество за борба с тероризма, в съответствие с член 4 от Обща позиция 2001/931/ОВППС [2], е значителна стъпка напред. Постоянството на терористичната заплаха и сложността на този феномен създават необходимостта от още по-широк обмен на информация. Обхватът на информационния обмен следва да бъде разширен, така че да обхване всички етапи на наказателните производства, включително присъдите, и всички лица, групи или организации, срещу които се извършва наказателно преследване или които са осъдени за терористични престъпления.(5) Тъй като целите на настоящото решение не могат да бъдат постигнати в достатъчна степен, ако всяка държава-членка действа самостоятелно, и следователно, като се има предвид необходимостта от взаимодействие, тези цели биха могли да бъдат постигнати по-добре на общностно равнище, Общността приема мерки в съответствие с принципа на субсидиарността, установен в член 5 от Договора. В съответствие с принципа на пропорционалността, установен в посочения член, настоящото решение не надхвърля необходимото за постигането на тези цели.(6) При извършване на информационния обмен настоящото решение не нарушава съществени интереси на националната сигурност, нито поставя в опасност сигурността на отделни лица, успеха на текущо разследване или специфични разузнавателни дейности в областта на националната сигурност.(7) Настоящото решение отчита основните права и принципи, по-специално тези, които са установени в Хартата на основните права на Европейския съюз,РЕШИ:Член 1ОпределенияЗа целите на настоящото решение се прилагат следните определения:а) "терористични престъпления": престъпленията, посочени в членове 1, 2 и 3 от Рамково решение 2002/475/ПВР на Съвета от 13 юни 2002 г. относно борбата срещу тероризма [3];б) "Конвенция за Европол": Конвенцията за създаване на Европейската полицейска служба от 26 юли 1995 г. [4];в) "Решение Евроюст": Решение 2002/187/ПВР на Съвета от 28 февруари 2002 г. за създаване на Евроюст за засилване на борбата срещу сериозната престъпност [5];г) "група или обект": "терористични групи" по смисъла на член 2 от Рамково решение 2002/475/ПВР на Съвета, както и групите и организациите, които са изброени в приложението към Обща позиция 2001/931/ОВППС на Съвета от 27 декември 2001 г. за прилагане на специфични мерки за борба срещу тероризма [6].Член 2Предоставяне на информация относно терористични престъпления на Евроюст, Европол и държавите-членки1. Всяка държава-членка определя специализирана служба в рамките на полицейските си органи или други правозащитни органи, която в съответствие с националното законодателство има достъп и събира цялата релевантна информация по отношение на терористичните престъпления, касаеща наказателните разследвания, провеждани от нейните органи по наказателно преследване, и събрана в резултат от тях, и изпраща тази информация на Европол в съответствие с параграфи 3 и 4.2. Всяка държава-членка определя един или където законовата система позволява, повече от един орган, за национален кореспондент на Евроюст по терористичните въпроси или съответен съдебен или друг компетентен орган, който съгласно националното законодателство има достъп и събира цялата релевантна информация, касаеща наказателните преследвания и присъди, свързани с терористични престъпления, като я изпраща на Евроюст в съответствие с параграф 5.3. Всяка държава-членка взема необходимите мерки, за да се увери, че поне информацията по параграф 4, касаеща наказателните разследвания, и информацията по параграф 5, касаеща наказателните преследвания и присъдите за терористични престъпления, която засяга или би могла да засегне две или повече държави-членки, и която е събрана от релевантните органи, се предава на:а) Европол, в съответствие с националното законодателство и разпоредбите на Конвенцията за Европол, за обработка; иб) Евроюст, в съответствие с националното законодателство и когато разпоредбите на Решението Евроюст позволяват.4. Информацията, която следва да се предаде на Европол в съответствие с параграф 3, е следната:а) данни, които идентифицират лице, група или организация;б) действия в период на разследване и свързаните с тях обстоятелства;в) конкретната заплаха, за която става въпрос;г) връзки с други релевантни случаи;д) използването на комуникационни технологии;е) заплаха поради притежание на оръжия за масово унищожаване.5. Информацията, която следва да се предаде на Евроюст в съответствие с параграф 3, е следната:а) данни, които определят самоличността на лице, група или организация, които са обект на наказателно разследване или преследване;б) конкретната заплаха и свързаните с нея специфични обстоятелства;в) информация относно окончателни присъди за терористични престъпления и специфичните обстоятелства около тези престъпления;г) връзки с други релевантни случаи;д) молби за правна помощ, включително съдебни поръчки за разпит на свидетели, отправени до или от друга държава-членка, както и съответният отговор.6. Всяка държава-членка взема необходимите мерки, за да гарантира, че всяка релевантна информация, съдържаща се в документите, досиетата, информационните сведения, обекти или други доказателствени средства, иззети или конфискувани в хода на наказателните разследвания или наказателните производства, във връзка с терористични престъпления, става достъпна на властите на други заинтересовани държави-членки във възможно най-кратък срок, като се взема предвид необходимостта да не се поставят в опасност текущите разследвания, в съответствие с националните законодателства на държавите-членки, в които се провеждат разследвания или в които такива разследвания биха могли да бъдат започнати, или в които текат съдебни преследвания във връзка с терористични престъпления, и с релевантните международноправни инструменти.Член 3Съвместни екипи за разследванеДържавите-членки, по целесъобразност, вземат необходимите мерки за създаване на съвместни екипи за разследване, които да провеждат наказателните разследвания относно терористичните престъпления.Член 4Молби за правна помощ и за изпълнение на присъдиВсяка държава-членка взима необходимите мерки, за да се гарантира, че молбите от страна на други държави-членки за правна помощ и признаване и изпълнение на присъди за терористични престъпления, се разглеждат по спешност и с приоритет.Член 5Отмяна на съществуващи разпоредбиРешение 2003/48/ПВР се отменя.Член 6ПрилаганеДържавите-членки предприемат необходимите мерки, за да съобразят с разпоредбите на настоящото решение най-късно до 30 юни 2006 г.Член 7Териториално приложениеНастоящото решение се прилага в Гибралтар.Член 8Влизане в силаНастоящото решение поражда действие от деня след публикуването му в Официален вестник на Европейския съюз.Съставено в Брюксел на 20 септември 2005 година.За СъветаПредседателM. Beckett[1] Становище от 7 юни 2005 г. (все още непубликувано в Официален вестник).[2] ОВ L 16, 22.1.2003 г., стр. 68.[3] ОВ L 164, 22.6.2002 г., стр. 3.[4] ОВ С 316, 27.11.1995 г., стр. 2. Конвенция, последно изменена с Протокол от 27.11.2003 г. (ОВ С 2, 6.1.2004 г., стр. 3).[5] ОВ L 63, 6.3.2002 г., стр. 1. Решение, изменено с Решение 2003/659/ПВР на Съвета (ОВ L 245, 29.9.2003 г., стр. 44).[6] ОВ L 344, 28.12.2001 г., стр. 93. Обща позиция, последно изменена с Обща позиция 2005/220/ОВППС (ОВ L 69, 16.3.2005 г., стр. 59).--------------------------------------------------


title: Решение на Съвета от 8 октомври 2002 година за изменение на Решение 1999/78/ЕО за сключването на Споразумение за взаимно признаване между Европейската Общност и Съединените американски щати

text:
Важна правна забележка

|

32002D0803

Официален вестник n° L 278 , 16/10/2002 стр. 0022 - 0022 специално чешко издание глава 11 том 44 стр. 22  - 22 специално испанско издание глава 11 том 44 стр. 22  - 22 специално унгарско издание глава 11 том 44 стр. 22  - 22 специално литвийско издание глава 11 том 44 стр. 22  - 22 LV.ES глава 11 том 44 стр. 22  - 22 MT.ES глава 11 том 44 стр. 22  - 22 PL.ES глава 11 том 44 стр. 22  - 22 SK.ES глава 11 том 44 стр. 22  - 22 специално словенско издание глава 11 том 44 стр. 22  - 22

		20021008Решение на Съветаот 8 октомври 2002 годиназа изменение на Решение 1999/78/ЕО за сключването на Споразумение за взаимно признаване между Европейската Общност и Съединените американски щати(2002/803/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската Общност, и по-специално член 133 във връзка с член 300, параграф 2, първа алинея, първо изречение, член 300, параграф 3, първа алинея, първо изречение, и параграф 4 от него,като взе предвид предложението от Комисията,като има предвид, че:(1) За да бъде осигурено ефективно действие на Споразумението за взаимно признаване между Европейската Общност и Съединените американски щати [1] (по-долу наричано "споразумението") е необходимо да бъде изменено Решение 1999/78/ЕО [2], за да бъде Комисията упълномощена да вземе всички необходими мерки за прилагане на споразумението.(2) Съветът трябва да запази пълномощието си да решава относно измененията в основната част на споразумението,РЕШИ:Член единственЧлен 3 на Решение 1999/78/ЕО се заменя, както следва:"Член 31. Комисията представлява Общността в Съвместния комитет, предвиден в член 14 на споразумението, и в съвместните секторни комитети, създадени със секторните приложения, със съдействието на специален комитет, определен от Съвета. Комисията извършва, след консултация с този специален комитет, посещенията, уведомленията, обмена на информация и исканията за информация, посочени в споразумението.2. Позицията на Общността по отношение на решения, които взима Съвместния Комитет, се определя, по отношение на изменения на основната част на споразумението, съгласно член 14, параграф 4, буква ж) и член 21, параграф 2 на споразумението, от Съвета, действащ с квалифицирано мнозинство по предложение на Комисията.3. Във всички други случаи позицията на Общността в Съвместния комитет или в Съвместните секторни комитети се определя от Комисията след консултация със Специалния комитет, посочен в параграф 1."Съставено в Люксембург на 8 октомври 2002 година.За СъветаПредседателT. Pedersen[1] ОВ L 31, 4.2.1999 г., стр. 3.[2] ОВ L 31, 4.2.1999 г., стр. 1.--------------------------------------------------


title: 2011/305/ЕС: Решение на Съвета от 21 март 2011 година за сключване от името на Европейския съюз на Споразумение между Европейската общност и Република Исландия, Кралство Норвегия, Конфедерация Швейцария и Княжество Лихтенщайн относно допълнителни правила във връзка с Фонда за външните граници за периода от 2007 до 2013 г.

text:
               25.5.2011

               BG

               Официален вестник на Европейския съюз

               L 137/1

         РЕШЕНИЕ НА СЪВЕТА
   от 21 март 2011 година
   за сключване от името на Европейския съюз на Споразумение между Европейската общност и Република Исландия, Кралство Норвегия, Конфедерация Швейцария и Княжество Лихтенщайн относно допълнителни правила във връзка с Фонда за външните граници за периода от 2007 до 2013 г.
   (2011/305/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 77, параграф 2, буква д), във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Съгласно член 11 от Решение № 574/2007/ЕО на Европейския парламент и на Съвета от 23 май 2007 г. за създаване на Фонд за външните граници за периода от 2007 до 2013 г. като част от Общата програма „Солидарност и управление на миграционните потоци“ (1) третите държави, асоциирани в изпълнението, прилагането и развитието на достиженията на правото от Шенген, участват във Фонда в съответствие с разпоредбите на решението, като следва да се постигнат договорености, в които се посочват допълнителните правила, необходими за такова участие, включително разпоредби, гарантиращи защитата на финансовите интереси на Общността и правомощията на Сметната палата да извършва одити.

               (2)

               След като на 20 декември 2007 г. Съветът упълномощи Комисията, преговорите с Република Исландия, Кралство Норвегия, Конфедерация Швейцария и Княжество Лихтенщайн бяха приключени на 30 юни 2009 г.

               (3)

               Споразумението между Европейската общност и Република Исландия, Кралство Норвегия, Конфедерация Швейцария и Княжество Лихтенщайн относно допълнителни правила във връзка с Фонда за външните граници за периода от 2007 до 2013 г. (наричано по-нататък „споразумението“) бе подписано от името на Съюза на 19 март 2010 г. и прилагано временно в съответствие с Решение 2010/374/ЕО на Съвета от 30 ноември 2009 г. (2) до сключването му на по-късна дата.

               (4)

               Вследствие на влизането в сила на Договора от Лисабон на 1 декември 2009 г. при подписването страните одобриха Съвместна декларация на Европейския съюз и Република Исландия, Кралство Норвегия, Конфедерация Швейцария и Княжество Лихтенщайн относно Споразумението между Европейската общност и Република Исландия, Кралство Норвегия, Конфедерация Швейцария и Княжество Лихтенщайн относно допълнителни правила във връзка с Фонда за външните граници за периода от 2007 до 2013 г., която бе приложена към споразумението и в която се посочва, че Европейският съюз заменя Европейската общност и е неин правоприемник.

               (5)

               В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане. Доколкото настоящото решение представлява развитие на достиженията на правото от Шенген, в срок от шест месеца след вземането на решение от Съвета относно настоящото решение Дания взема решение, в съответствие с член 4 от посочения протокол, дали да го въведе в националното си право.

               (6)

               Настоящото решение представлява развитие на разпоредбите от достиженията на правото от Шенген, в което Обединеното кралство не участва съгласно Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (3). Следователно Обединеното кралство не участва в неговото приемане и не е обвързано от него, нито от неговото прилагане.

               (7)

               Настоящото решение представлява развитие на разпоредбите от достиженията на правото от Шенген, в което Ирландия не участва съгласно Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (4). Следователно Ирландия не участва в неговото приемане и не е обвързана от него, нито от неговото прилагане.

               (8)

               Споразумението следва да бъде сключено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейската общност и Република Исландия, Кралство Норвегия, Конфедерация Швейцария и Княжество Лихтенщайн относно допълнителни правила във връзка с Фонда за външните граници за периода от 2007 до 2013 г. (5) (наричано по-нататък „споразумението“) и декларациите към него се одобряват от името на Съюза.
   Член 2
   Председателят на Съвета се оправомощава да определи лицето(лицата), упълномощено(и) да депозира(т) от името на Съюза акта на одобрение, предвиден в член 13, параграф 2 от споразумението, за да бъде обвързан Съюзът.
   Член 3
   Настоящото решение влиза в сила на датата на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 21 март 2011 година.

            За Съвета

            Председател

         MARTONYI J.

      (1)  ОВ L 144, 6.6.2007 г., стр. 22.

      (2)  ОВ L 169, 3.7.2010 г., стр. 22.

      (3)  ОВ L 131, 1.6.2000 г., стр. 43.

      (4)  ОВ L 64, 7.3.2002 г., стр. 20.

      (5)  Споразумението е публикувано в ОВ L 169, 3.7.2010 г., стр. 24 заедно с решението за подписването му.


title: Решение на Изпълнителния комитет от 22 декември 1994 година за сертификата по член 75 за пренасяне на наркотици и/или психотропни вещества (SCH) Com-ex (94) 28 rev.)

text:
Важна правна забележка

|

41994D0028

Официален вестник n° L 239 , 22/09/2000 стр. 0463 - 0468 специално чешко издание глава 19 том 02 стр. 416  - 421 специално испанско издание глава 19 том 02 стр. 416  - 421 специално унгарско издание глава 19 том 02 стр. 416  - 421 специално литвийско издание глава 19 том 02 стр. 416  - 421 LV.ES глава 19 том 02 стр. 416  - 421 MT.ES глава 19 том 02 стр. 416  - 421 PL.ES глава 19 том 02 стр. 416  - 421 SK.ES глава 19 том 02 стр. 416  - 421 специално словенско издание глава 19 том 02 стр. 416  - 421

		19941222Решение на Изпълнителния комитетот 22 декември 1994 годиназа сертификата по член 75 за пренасяне на наркотици и/или психотропни вещества(SCH) Com-ex (94) 28 rev.)ИЗПЪЛНИТЕЛНИЯТ КОМИТЕТ,като взе предвид член 132 от Конвенцията за прилагане на Споразумението от Шенген,като взе предвид член 75 от посочената конвенция,РЕШИ:С настоящото решение се приема документ SCH/Stup (94) 21 rev. 2, който е приложен към настоящото решение, с който се предвижда сертификат за пренасяне на наркотици и/или психотропни вещества, с цел провеждане на медицинско лечение.Съставено в Бон на 22 декември 1994 година.ПредседателBernd Schmidbauer--------------------------------------------------19941222SCH/Stup (94)21 rev. 2Сертификат за пренасяне на наркотични и/или психотропни вещества, с цел провеждане на медицинско лечение по член 75 от Конвенцията за прилагане на Шенгенското споразумение1. Шенгенските държави приемат сертификат, който се съдържа в приложение 1, в съответствие с член 75 от Конвенцията за прилагане на Споразумението от Шенген. Образецът се използва по еднакъв начин във всички шенгенски държави и се подготвя съответно на всички езици. На обратната страна на сертификата се прилагат преводите на английски и френски език на пояснителните надписи за всяко от полетата в образеца.2. Компетентните органи на шенгенските държави издават такъв сертификат на лица, които пребивават на тяхна територия, които желаят да пътуват до друга шенгенска държава и които вследствие на медицинско предписание имат нужда да приемат наркотични и/или психотропни вещества през този период. Сертификатът е валиден за период от максимум 30 дни.3. Сертификат се издава или заверява от компетентните органи на основание на медицинско предписание. За всяко предписано наркотично или психотропно вещество се изисква отделен сертификат. Компетентните органи запазват копие от сертификата.4. Лекарите могат да предписват наркотични вещества за нуждите на пътуване за период от максимум 30 дни. Пътуването може да трае по-кратко от този период.5. Всяка държава-членка е определила централен орган, чиито служители имат задължение да реагират на всякакви въпроси, които могат да възникнат в тази връзка (виж приложение 2). Само в Белгия, Люксембург и Нидерландия са определени централни органи, също така е и органът, който е отговорен за издаването или заверяването на сертификата.--------------------------------------------------19941222ПРИЛОЖЕНИЕ 1+++++ TIFF ++++++++++ TIFF +++++Certification to carry drugs and/or psychotropic substances for the purpose of medical treatment — Article 75 of the Schengen ConventionCertificat pour le transport de stupéfiants et/ou de substances psychotropes à des fins thérapeutiques — Article 75 de la Convention d'application de l'Accord de Schengen(1)Country, town, datepays, délivré à, dateA.Prescribing doctorMédecin prescripteur(2)Name, first name, telnom, prénom, téléphone(3)Addressadresse(4)Where issued by a doctor: doctor's stamp and signatureen cas de délivrance par un médecin: cachet, signature du médecinB.PatientPatient(5)Name, first namenom, prénom(6)No of passport or other identification documentno du passeport ou du document d'identité(7)Place of birthlieu de naissance(8)Date of birthdate de naissance(9)Nationalitynationalité(10)Sexsexe(11)Addressadresse(12)Duration of travel in daysdurée du voyage en jours(13)Validity of authorisation from/to — maximum 30 daysdurée de validité de l'autorisation du/au — max. 30 joursC.Prescribed drugMédicament prescrit(14)Trade name or special preparationnom commercial ou préparation spéciale(15)Dosage formforme pharmaceutique(16)International name of active substancedénomination internationale de la substance active(17)Concentration of active substanceconcentration de la substance active(18)Instructions for usemode d'emploi(19)Total quantity of active substancequantité totale de la substance active(20)Duration of prescription in days — maximum 30 daysdurée de la prescription, en jours — max. 30 jours(21)RemarksremarquesD.Issuing/accrediting authorityAutorité qui délivre/authentifie(delete where not applicable)(biffer ce qui ne convient pas)(22)Namedésignation(23)Address, teladresse, téléphone(24)Authority's stamp and signaturesceau, signature de l'autorité--------------------------------------------------19941222ПРИЛОЖЕНИЕ 2ЦЕНТРАЛЕН ОРГАН ЗА КОНТАКТ В СЛУЧАЙ НА ВЪЗНИКНАЛИ ПРОБЛЕМИ(Член 75 от Конвенцията)БЕЛГИЯ:Ministère de la Santé PubliqueInspection générale de la PharmacieQuartier Vésale — Cité administrative de l'EtatB-1010 BruxellesTel.: 32 2 210 49 28Fax: 32 2 210 63 70ГЕРМАНИЯ:Ministerium für Arbeit, Gesundheit und Soziales des Landes Nordrhein-WestfalenPharmaziedezernatHorionplatz 1 — LandeshausD-40213 DüsseldorfTel.: 49 211 837 3591Fax: 49 211 837 3662ГЪРЦИЯMinistry of HealthMedicines DepartmentNarcotic Drugs DivisionAristotelous Street 17 AthensTel: 5225301ИСПАНИЯ:Servicio de Restricción de EstupefacientesDirección Gral. de Farmacia y Productos SanitariosMinisterio de Sanidad y ConsumoE- Calle Principe de Vergara, 5428006- MadridChef du service: D. LUIS DOMINGUEZ ARQUESTel: 34-1- 575 27 63Fax: 34-1- 578 12 31ФРАНЦИЯ:Ministère de la santéDirection Générale de la Santé1. place de FontenoyF-75350 Paris CEDEX 07 SPTel: 33 1 40 56 47 16 or 40 56 43 41Fax: 33 1 40 56 40 54ИТАЛИЯ:Ministero SanitàDirezione Generale Servizio FarmaceuticoUfficio centrale StupefacentiVia della Civiltà Romana 7I-00144 RomaTél.: (39-06) 59 94 31 77Fax.: (39-06) 59 94 33 65ЛЮКСЕМБУРГ:Ministère de la santéDirection de la SantéL-2935 LuxembourgTel.: (352) 478 5550Fax: (352) 48 49 03НИДЕРЛАНДИЯ:Hoofdinspectie voor de geneesmiddelen van het Staatstoezicht op de VolksgezondheidP. O. Box 54062280 HK RijswijkTel.: 31.70.3406423АВСТРИЯ:Bundesministerium für Gesundheit, Sport und KonsumentenschutzAbteilung II/C/18Radetzkysstraße 2A-1030 Wientel: 711 72 4734fax: 713 86 14ПОРТУГАЛИЯ:Instituto nacional da Farmacia e do Medicamento (INFARMED)Parque de SaúdeAv. do Brazil, 53P-1700 LISBOAFax: 351 1 795 91 16 [*][*] Подлежи на одобрение от страна на по-висш орган.--------------------------------------------------